
OSTIPEL1T 


Postipelit, kuten jo nimestä käy ilmi, ovat pelejä, joita pelataan postin välityksellä, jolloin samassa pelissä voi olla 
mukana jopa satoja pelaajia. Näin ollen pelikaverin löytäminen ei ole ongelma, sillä postin välityksellä heidät tavoittaa 
kaikkialta Suomessa ja ulkomailla. Tämä tarjoaa myös vaihtelua ainaiseen samaan tuttuun peliporukkaan. Voit siis 
kokeilla taitojasi samassa pelissä tuntemattomien inhimillisten vastustajien kanssa, mikä ei ole mahdollista muissa 
pelimuodoissa ja mikä parasta voit olla yhteydessä ja liittoutua kanssapelaajasi kanssa vihollisten kukistamiseksi. 
Menestymiseen tarvitaankin usein terävän ajattelun lisäksi taitavaa diplomatiaa. 

Nykyisin postipelit ovat levinneet ympäri maailman ja postipelitoimmta on erittäin laajaa etenkin USA:ssa, 
Australiassa. Englannissa ja Keski-Euroopassa sekä tekee nousuaan myös muilla alueilla kuten nyt myös Suomessa. 
Yksistään Englannissa on yli 140 postipeliyritystä, jotka järjestävät satoja eri pelejä kymmenille tuhansille pelaajille. 
Postipelien suosio kasvaa jatkuvasti kaikkialla ja yhä uudet pelaajat löytävät postipeleistä mieleisensä harrastuksen. 


MITEN POSTIPELEJÄ PELATAAN? 


Postipelejä pelataan pelikierroksittain. Useimmissa peleissä uuden kierroksen alkamispäivä on ennalta määrättyjä se 
ilmoitetaan aina kierrosraportissa. Pelikierros alkaa pelaajan saadessa edellisen kierroksen tapahtumia käsittelevän 
kierrosraporttinsa. Arvioituaan pelitilanteensa pelaaja suunnittelee seuraavan kierroksen siirtonsa, jotka hän merkitsee 
käskylomakkeelle käyttämällä siirtoja vastaavia käskyjä. Pelaaja postittaa käskylomakkeensa pelinjohtajalle (MSG), 
joka käsittelee käskyt. Käsiteltyään käskyt pelinjohtaja muodostaa uuden pelitilanteen mukaiset pelaajakohtaiset 
kierrosraportit ja postittaa ne takaisin pelaajille, jolloin kierros päättyy ja uusi kierros alkaa. Pelaajat hoitavat 
keskinäisen diplomatian pelilderrosten aikana. 


MIDNIGHT SUN GAMES 


Midnight Sun Games (MSG) on Suomen ainoa postipelejä järjestävä yritys ja se perustettiin keväällä 1992, jolloin 
tavoitteeksi otettiin suomalaisen postipeliharrastuksen kohottaminen eurooppalaiselle tasolle. Tällä hetkellä MSG on 
sekä pelitarjonnaltaan, että pelaajamäärältään Pohjoismaiden suurimpia postipelin järjestäjiä. Tuhansien käsiteltyjen 
pelikierrosten antama kokemus ja pelinjohtajien monivuotinen postipeliharrastus takaavat sinulle luotettavan, osaavan 
ja ystävällisen palvelun myötä miellyttäviä ja vaivattomia pelikokemuksia. 

MSG:n pelitarjonta koostuu monipuolisesta valikoimasta fantasiaa, scifiä, sotastrategiaa, historiallisia simulaatioita, 
ulkomaisia ja MSG:n omia pelejä, joita on myös lisensoitu ulkomaisille postipeliyrityksille. Kaikki MSG:n pelit ovat 
korkeatasoisia, 100% tietokonekäyttöisiä (pelaajat eivät tarvitse tietokonetta) , toimivia ja mikä parasta, hintalaatu 
suhde on erittäin korkea. MSG:n toimesta voit pelata Suomessa MAAILMAN HALVIMPIA ammattimaisia 
postipelejä, sillä ulkomailla ovat vastaavan tasoisten pelien pelikierrosmalcsut lähes poikkeuksetta n. 10% - 20% 
kalliimpia. 

MSG panostaa toiminnassaan erityisesti luotettavuuteen ja ystävälliseen palveluun. Vaikka pelaajamäärät kohoavat 
suuriksi pyrimme silti aina vastaamaan kaikkiin pelaajien kysymyksiin henkilökohtaisesti kierrosraportin yhteydessä. 
Kiireisten kysymysten tai ongelmien taida voit myös soittaa MSG:lle arkipäivisin normaalilla puhehimaksuila. Pyrim¬ 
me myös jatkuvasti mahdollisimman läheiseen kanssakäymiseen pelaajien kanssa, joten pidämme pelaajat jatkuvasti 
tapahtumien tasalla lderrosraportti-viestien sekä joka kuukausi julkaistavan ilmaisen uutislehtisen avulla. Tämän 
lisäksi julkaisemme n. 2 - 4 kertaa vuodessa maksullista POSTISOTURI- postipelilehteä MSG:n pelaajille. 


POSTIPELIT 







KRUUNUJEN SAARI 


Kruunujen Saari on fantasiamaaiimaan sijoittuva sota- 
strategiapeli täynnä diplomatiaa, toimintaa ja taisteluja. 
Saaren kuningas on kuollut ilman perillistä ja 26 paronia 
aloittaa taistelun valtaistuimesta. Aloitat pelin yhtenä 
näistä paroneista ja hallinnassasi on vain yksi linnoitus, 
hiukan maata, muutama armeija ja 2 kapteenia. Kunin¬ 
kuuden saavuttamiseksi sinun täytyy valloittaa 100 maa- 
aluetta, mikä ei ole helppo tehtävä, sillä 25 muun paronin 
voimien lisäksi sinulla on vastassasi haltioiden, kääpiöiden 
ja orkkien vihamieliset armeijat. 

Alueiden valtaamiseksi sinun täytyy ostaa lisää armeijoita, 
joita myös menetät jatkuvasti Malisissa taisteluissa toisten pa¬ 
roneiden ja vihollisrotujen kanssa.Uusien armeijoiden ostami¬ 
seksi sekä ylläpitämiseksi tarvitset kultaa ja ruokaa, joiden tuo¬ 
tantoa voit lisätä valtaamalla lisää alueita ja perustamalla maa¬ 
tiloja. Koska voit perustaa uusia armeijoita vain linnoituksissa, 
on myös uusien linnoitusten valloittaminen tärkeätä. Jokaisella 
rodulla on myös oma erikoiskykynsä, jotka saat käyttöösi val¬ 
loittamalla niiden linnoituksia. Puolustaaksesi omia linnoituk- 
siasi vihollisilta voit myös kohottaa linnoitustesi puolus- 
tustasoa, mikä tekee niiden valtaamisen vaikeammaksi. Vahvistaaksesi puolustustasi voit myös perustaa armeijoistasi 
varuskuntia. Kapteenejasi voit käyttää sekä tiedusteluun, jolloin voit saada selville vihollisen armeijoiden sijainnit ja 
niiden vahvuudet, että lisäämään armeijoittesi tehokkuutta hyökkäyksessä. 

Erittäin tärkeä osuus pelissä on myös pelaajien välisellä kanssa¬ 
käymisellä. Jokaisessa kierrosraportissasi sinulle ilmoitetaan koh- 
taamiesi paronien nimet ja osoitteet. Pikainen liittoutuminen naa- 
puriesi kanssa on kannattavaa, sillä muuten he voivat piankin 
liittoutua sinun pääsi menoksi! 


Kruunujen Saaren säännöt ovat erittäin helpot ja peli sopii mai¬ 
niosti ensimmäiseksi postipelilcsi. Kruunujen Saari postipeliä jär¬ 
jestetään eri yritysten toimesta ympäri maailman ja Euroopassa 
sitä pyörittää Isle of Crovvns nimellä maailman suurin posti- 
peliyritys englantilainen KJC Games, jolta myös MSG on saanut 
viralliset oikeudet pelin järjestämiseksi Suomessa. Jo kymmenet 
tuhannet pelaajat ympäri maailman ovat mitelleet taitojaan Kruu¬ 
nujen Saarella. 


Ylimmäisessä kuvassa on Kruunujen Saaren kartta, josta ilmene¬ 
vät kaikkien 26 paronin aloituspaikat, sekä varjostettuna 100:n 
maa-alueen kokoinen alue, joka täytyy valloittaa pelin voittami¬ 
seksi. Alemmassa kuvassa on osa normaalikokoista karttaa, josta 
ilmenevät alueiden omistajat, rakennukset ja maastotyypit. 


Kruunujen Saari Info 

Aloitusmaksu. 

.: ILMAINEN 

Kierrosmaksu. 

..: 9 markkaa 

Kierroksen pituus. 

.: 7 päivää 

Pelin kesto. 

.: n. 25 kierrosta 

Ohjekirja. 

.: kaksipuol. A4 

Pelaajamäärä. 

.: 26 pelaajaa 

Käskyjä per kierros. 

.: Jopa 100 

AUSTERLITZ 



KOTKAN NOUSU 

On vuosi 1805 ja Britannian pääministeri William Pitt nuorempi on 
perustanut KOLMANNEN LIITTOKUNNAN, johon kuuluivat Bri¬ 
tannia, Itävalta, Preussi ja Venäjä - liiton, joka perustettiin murskaa¬ 
maan NAPOLEONIN mahti - liiton, joka oli tuomittu epäonnistu¬ 
maan. Vuonna 1806 Ranska voitti Itävallan liitolaisineen AUSTER- 
LITZIN taistelussa. Liittokunta oli tuhottu ja Eurooppa oli avoin val¬ 
loitettavaksi. 

Nyt sinulla on mahdollisuus taistella historiaa uusiksi, rakentaa oma 
valtakuntasi ja kohota koko Euroopan valtiaaksi. On aika taistella 
Euroopan ja siirtomaiden herruudesta ja on aika diplomatialle ja 
juonittelulle mahtavien valtakuntien kuninkaallisissa hoveissa ja pa¬ 
latseissa. 

ON AIKA KOTKAN NOUSULLE... 


Austerlitz on historiallinen simulaatio, joka alkaa vuodesta 1808, jolloin Napoleonin nousu vaitaan alkoi. Jokainen pelaaja johtaa yhtä kuudestatoista 
Euroopan mahtavimmista valtioista (luettelo valtioista ilmoittautumislomakkeessa). Voit valita mahtavista Ranskan, Britannian, Venäjän ja Itävalta- 
Unkarin valtakunnista aina Reinin liittokuntaan ja Italiaan, joiden mahtavin ase täytyi olla diplomatia. Kaikki suuret historialliset valtiot ovat esillä 
Austerlitzissä. 

TALOUS 


Talous on erittäin tärkeä osa Austerlitziä ja se antaa suuntaviivat valtiollesi ja koko pelille. Kauppa toisten pelaajien ja kauppakaupunkien kanssa, tuo¬ 
tantolaitosten rakennuttaminen ja tuotannollisesti tärkeiden alueiden valloittaminen ovat kaikki tarpeen vahvan talouden saavuttamiseksi. Ja tietenkin, 
mitä vahvempi talous, sitä vahvemmat ovat armeijasi... 

Tuotanto koostuu perustuotannosta (maatilat, lammastilat, kaivokset, hevostilat, viinitarhat, metsätyömaat, kivilouhokset) ja jatkokäsittelystä (rahapajat, 
kutomot, tehtaat). Tuotanto varastoidaan valtion varastoihisi Euroopassa, Karibialla ja Intiassa. Voit siirtää tuotteita edelleen rakentamiisi varuskuntiin ja 
satamiin, joista voit lastata niitä edelleen laivoihisi ja rahtiyksiköihisi. 

POLITIIKKA 

Valtiosi hallitsijana kohtaat vaihtelevia poliittisia tilanteita. Voit solmia liittoja ja aloittaa kauppasuhteita, mutta myös rikkoa ne tarvittaessa omaksi 
eduksesi. Voit myös julistaa ja aloittaa sotia aina, kun tilanne on sinulle suotuisa. Sota siirtomaissa voi leimahtaa kuukaudessa, kun taas Euroopan 
hienostuneella poliittisella areenalla voi viedä kauemmin hyökätä vihollistesi, tai liittolaistesi, kimppuun. Arvioidessasi toisten valtioiden poliittisia siirtoja 
sinulla on käytössäsi vakoojia, jotka voivat toimia myös taistelukentillä. 

LAIVAT 

Laivastot ovat erittäin tärkeitä valtiosi turvallisuudelle ja taloudelle. Vahva sotalaivasto voi puolustaa rannikoltasi, työstää vihollisen rahtialuksia ja 
kuljettaa sotajoukkosi hyökkäykseen vihollisen alueille mereltä käsin. Rahti-ja kauppa-alukset voivat matkata pitkiä matkoja yhdessä kuukaudessa ja 
toisin kuin maahan sidotut rahayksiköt, ne voivat purjehtia kauppareittejäsi pitkin siirtomaihisi. 

Sekä sota- että kauppalaivastosi koostuvat yksittäisistä laivoista, joita voit rakentaa satamissasi. Voit rakentaa eri kokoisia kauppalaivoja sekä useita 
erilaisia sotalaivoja kanuunaprikeistä suuriin fregatteihin. 

KAUPPA 


Jokaisella kierroksella saat luettelon Euroopan, Intian ja Karibian suurimmista kauppakaupungeista ja niiden hintatasoista. Voit myydä ja ostaa tuotteita 
kauppakaupungeissa ja kuljettaa tuotteet laivoillasi ja rahayksiköilläsi joko kotisatamiisi tai toisiin kauppakaupunkeihin, joissa korkeampi hintataso ta¬ 
kaa sinulle hyvän voiton. Voit myös käydä kauppaa toisten valtioiden kanssa elintärkeistä raaka-aineista, joita ei välttämättä löydy jokaisen valtion maa¬ 
perästä. Kauppa Euroopan kauppakaupungin ja siirtomaittesi välillä voi olla valtiollesi suuri tulojen ja tärkeiden raaka-aineiden lähde. 

Kun kauppa toisten valtioiden kanssa ei tyydytä valtiosi tarpeita, on aika käyttää muita keinoja... 

ARMEIJAT 

Voit käyttää armeijoita puolustaaksesi valtiotasi hyökkääjiltä tai edistämään valtiosi sotaisia pyrkimyksiä. Austerlitzissä sodankäynti on monipuolista ja 
vaativaa. Joukot jakautuvat aselajinsa mukaan jalkaväkeen, ratsuväkeen ja tykistöön. Jokaisella valtiolla on laaja valikoima erilaisia historialleen 
ominaisia sotajoukkoja musketööreistä, pioneereista ja kasakoista aina tuaregeihin, janitsaareihin ja husaareihin. 

Käytössäsi on myös armeijoiden komentajia, jotka vaikuttavat kykyjensä mukaisesti joukkojen taisteluun sekä ovat välttämättömiä vihollisalueita 
valloitettaessa. Komentajien arvot vaihtelevat everstiluutnantista kenraaliin ja voit antaa heille henkilökohtaiset nimet. 


TAISTELUT 

Kun kahden vihollisvaltion sotajoukot kohtaavat, alkaa taistelu. Jos molemmat joukot ovat pieniä tai toinen on huomattavasti toista pienempi, tapahtuu 
matemaattinen taistelu. Tällöin molemmat armeijat taistelevat kykyjensä mukaan ja tietokone hoitaa taistelun ilman pelaajan suoraa ohjausta ja taistelusta 
raportoidaan kierrosraportin yhteydessä. Kun molemmat armeijat ovat suuret, käydään läpi täysimittainen simuloitu taistelu, jossa molemmilla osapuolilla 
on mahdollisuus päättää strategiasta ja joukkojensa liikkumisesta taistelukentällä. 

ILMOITTAUTUMISLOMAKE 


Voit suorittaa aloitusmaksut joko lähettämällä tarvittavan rahasumman meille suoraan kirjeitse ilmoit¬ 
tautumislomakkeen mukana tai erikseen pankkisiirtolomakkeella. Pankkisiirtoa käyttäessäsi merkitse 
saajan pankkiyhteydeksi OULUN OSUUSPANKKI 574136-270935, saajaksi MIDNIGHT SUN 
GAMES AY ja selityssarakkeeseen merkitse nimesi, mahdollinen pelaajatunnuksesi sekä tiedot 
ostoksistasi. Lähetä meille kopio maksukuitista samassa kirjekuoressa tämän lomakkeen mukana. 


KRUUNUJEN SAARI aloitustilanne (ILMAINEN) ( ) 

(Sisältää ohjekirjan, aloitustilanteen ja yhden ilmaisen pelikierroksen) 

Voit ostaa Kruunujen Saaren pelikierroksia vasta ensimmäisen käskylomakkeesi yhteydessä! 

TEKNOCEDE aloitustilanne (ILMAINEN) ( ) 

(Sisältää ohjekirjan, aloitustilanteen ja yhden ilmaisen pelikierroksen) 

Ostan pelikierrosta ä 9 mk 

Lähetin tämän lomakkeen mukana tai maksoin pankkisiirtolomakkeella_mk. 

OLYMPOS aloitustilanne (30 mk) ( ) 

(Sisältää ohjekirjan, kartan, aloitustilanteen ja 1 ilmaisen pelikierroksen) 

Ostan_pelikierrosta ä 15 mk ja aloitustilanteen 30 mk 

Lähetin tämän lomakkeen mukana tai maksoin pankkisiirtolomakkeella_mk. 

AUSTERLITZ aloitustilanne (TARJOUKSESSA nyt vain 50 markkaa!) 

(Sisältää ohjekirjan ja aloitustilanteen) 

Ostan_pelikierrosta ä 20 - 26 mk ja aloitustilanteen 50 mk. 


Lähetin tämän lomakkeen mukana tai maksoin pankkisiirtolomakkeella 

mk. 

Alle olen merkinnyt paremmuusjärjestykseen 5 mieluisinta valtiota, joita haluaisin pelata: 
(Valtion nimen perässä näet kyseisen valtion pelikierrosmaksun) 

Itävalta-Unkari 

26 mk ( ) Portugali 

20 mk 

Reinin liittokunta 

20 mk ( ) Marokko 

20 mk 

Tanska 

23 mk ( ) Napoli 

20 mk 

Espanja 

26 mk ( ) Preussi 

23 mk 

Ranska 

26 mk ( ) Venäjä 

26 mk 

Britannia 

26 mk ( ) Ruotsi 

23 mk 

Hollanti 

23 mk ( ) Ottomaanien valtakunta 

23 mk 

Italia 

20 mk ( ) Varsovan ruhtinaskunta 

20 mk 


) 

) 

) 

) 

) 

) 

) 

) 


Ostamalla kerralla 10 pelikierrosta saat yhden ylimääräisen eli 11. pelikierroksen ilmaiseksi! 


Nimi:. 

Lähiosoite:. 

Postiosoite: 


Lähetä tämä lomake sekä tarvittavat maksut samassa kirjekuoressa osoitteella: 

MIDNIGHT SUN GAMES, PL 554, 90101 OULU PUH: 981 3115666 












M1DN1GHT SUN GAMES (MSG) 

OHJELEHTINEN 


PELAAJAREKISTERI 

Käytännön helpottamiseksi pidämme yllä pelaajarekisteriä kaikista pelaajistamme. Jokaisesta pelaajasta ilmoitetaan 
nimi, osoite, saldotiedot sekä pelaajatunnus. Pelaajan tiedot poistetaan rekisteristä pyydettäessä. MSG käyttää 
rekisterissä olevia tietoja ainoastaan pelitietojen ylläpitämiseksi ja pelaajien välisen kanssakäymisen 
mahdollistamiseksi ja pelaajien täytyykin hyväksyä omien osoitetietojensa ilmoittaminen samassa pelissä pelaaville 
kanssapelaajille. Rekisteritietoja ei luovuteta ulkopuolisille. 

PEI.AAJATUNNUS/TILINUMERO 

Pelaaja saa henkilökohtaisen pelaajatunnuksen välittömästi liittyessään johonkin peleistämme. (HUOM! Kruunujen 
Saaressa vasta, kun olemme saaneet ensimmäisen käskylomakkeen). Pelaajatunnus toimii samalla pelaajan 
tilinumerona. Pelaajatunnus täytyy merkitä kaikkeen postiin, jonka pelaaja lähettää meille. Pelaajan täytyy käyttää 
"pm pelaajatunnusta kaikissa peleissä. Edellisestä poiketen Austerlitzin pelaajat saavat oman erillisen 
pelaajatunnuksen, vaikka he pelaisivat muissakin peleissämme. Mikäli pelaajalla on kaksi pelaajatunnusta, tulee 
hänen käyttää postinsa yhteydessä aina kyseisen pelin pelaajatunnusta. 

MSG - TILI 

Pelaajalla on käytössään MSG-tili jokaiselle pelaamalleen pelitilanteelle. Poikkeuksena on Austerlitzin tili, joka on 
sama kaikille Austerlitz peleille eli jos pelaaja on useammassa kuin yhdessä Austerlitz pelissä vähennetään kunkin 
Austerlitz pelin maksut yhdeltä tililtä. Kun pelaaja ostaa pelikierroksia, sijoitetaan rahat halutun pelitilanteen tilille, 
josta pelikierrosmaksu vähennetään automaattisesti jokaisella pelikieroksella. Pelaajalle ilmoitetaan jokaisessa 
kierrosraportissaan jäljellä olevien pelikierrosmaksujen määrä. Pelaaja saa halutessaan siirtää rahaa pelitilanteeltaan 
toiselle ilmoittamalla meille mistä ja mille pelitilanteelle rahat siirretään. Mikäli pelaajan tilillä ei ole rahaa 
seuraavan pelikierroksen käsittelemiseksi muistuttaa tietokone automaattisesti pelaajaa saldonsa kohottamisesta. 
Pelaajan käskyjä ei käsitellä mikäli tilillä ei ole tarpeeksi rahaa kierroksen käsittelemiseksi eli vähintään yhden 
pelikierrosmaksun verran. 

MAKSUYHTEYDET 

Pelien aloitus- ja pelikierrosmaksut voi suorittaa joko kirjeitse tai pankkisiirtona. Kaikkien maksujen yhteydessä 
täytyy ehdottomasti ilmoittaa pelaajan nimi, pelaajatunnus, pelin nimi ja numero sekä pelitilanteen kirjain tai 
numero. Vleisin ja kätevin maksutapa on lähettää pelikierrosmaksu esim käskylomakkeen mukana kirjeessä, jolloin 
maksu kirjataan pelaajan tilille välittömästi. Maksettaessa kirjeitse emme ota vastaan kolikoita. MSG ei ota vastuuta 
postissa kadonneista kirjeistä tai rahalähetyksistä. Yhtään katoamista ei kuitenkaan vielä ole tapahtunut. Pankkisiirto 
on periaatteessa turvallisempi, mutta maksutiedon saapuminen vie huomattavasti kauemmin, joten pankkisiirrosta 
täytyy lähettää kuitti tai sen kopio käskylomakkeen tai muun kirjeen mukana. Pankkisiirto maksuyhteys on: 
MIDNIGHTSUN GAMES Ay., Oulun Osuuspankki 574136 - 270935. 

PELIN ALOITTAMINEN JA LOPETTAMINEN 

Pelaaja voi aloittaa pelin milloin tahansa ja hän voi pelata useammassa pelissä samanaikaisesti. Pelaajalla ei 
kuitenkaan saa olla useampaa kuin yksi pelitilanne samassa pelissä. Uuden pelin voi aloittaa kirjeitse tai 
puhelimitse. Mikäli peli sisältää aloitusmaksun voi sen suorittaa myös jonkun pelitilanteen tililtä. Aloittaessaan 
pelaajan täytyy aina ilmoittaa pelaajatunnuksensa, mikäli hänellä sellainen jo on. Pelin voi myös lopettaa milloin 
tahansa, mutta poistamme pelaajan pelistä vasta, kun hän ilmoittaa meille lopettavansa. Tällöin pelaaja voi siirtää 
jäljelle jääneet rahat toisen pelitilanteena tilille, uuteen peliin tai jättää rahat pelaajatunnuksensa tilille myöhempää 
käyttöä varten. 






PELAAJIEN VÄLINEN KANSSAKÄYMINEN 

Pelin aikana pelaajat saavat eri tavoin selville toisten pelaajien osoiteita, jolloin he voivat ottaa heihin yhteyttä 
sopiakseen liitoista, yhteistyöstä yms. Yhteyden pito toisiin pelaajiin tapahtuu aluksi kirjeitse ja jatkossa pelaajien 
keskinäisen sopimuksen mukaan puhelimitse tai millä tahansa muulla tavalla. Pelaajien välisessä kanssakäymisessä 
on noudatettava hyviä tapoja ja henkilökohtaiset uhkaukset tai solvaukset ovat kiellettyjä ja tällainen käytös voi 
johtaa jopa pelistä poistamiseen. 

MSG:N SISÄINEN POSTI 

Pelaajille aktiivisesta diplomatiasta toisten pelaajien kanssa koituvien postikulujen alentamiseksi MS G tarjoaa 
mahdollisuuden postittaa viestit toisille pelaajille sisäisessä postissa. Tällöin yhden pelaajan viesti saa olla enintään 
1 A4 sivun mittainen ja se täytyy taitella siten, että se sopii käyttämiimme kirjekuoriin ilman lisätaittelua. Ulospäin 
viestistä saa ja pitää näkyä ainoastaan vastaanottajan nimi, pelin nimi, pelin numero, pelitilanteen numero tai kirjain 
sekä pelitilanteen nimi. Viestit täytyy lähettää käskylomakkeen mukana ja ne postitetaan edelleen kyseisille 
pelaajille heidän kierrosraporttiensa mukana. 

KÄSKY LOMAKKEIDEN TÄYTTÄMINEN JA POSTITTAMINEN 

Käskylomake tulisi mieluiten täyttää TIKKUKIRJAIMIN ohutkärkisellä tussilla tai kuulakärkikynällä, sillä lyijykynän 
jälki erottuu usein epäselvästi, mikä voi aiheuttaa tulkintavirheitä. Käskylomakkeen on oltava perillä MSG:ssä 
kierroksen viimeiseen päivään mennessä, jolloin kierroksen käsittely tapahtuu. MYÖHÄSTYNEITÄ 
KÄSKYLOMAKKEITA EMME VALITETTAVASTI VOI KÄSITELLÄ. Jotta käskylomake ehtisi meille ajoissa kannattaa se 
postittaa suositeltavana poslituspäivänä, joka on 2 päivää ennen kierroksen viimeistä päivää. Sekä kierroksen 
viimeinen päivä, että suositeltava postituspäivä ilmoitetaan aina kierrosraportissa. Poikeuksena on Kruunujen Saari, 
jossa kierroksen viimeistä päivää ei ole vaan pelaaminen tapahtuu peliviikoittain eli pelaajalla on kokonainen viikko 
aikaa lähettää meille käskynsä ja vaikka hän myöhästyisi tästäkin hän voi tehdä koivauskierroksen myöhemmin. 
Tällöin pelaaja saa tehdä kaksi normaalia pelikierrosta saman peliviikon aikana. 

YHTEYDENPITO MSG:N KANSSA 

Kaikki yhteydenpito kannattaa suorittaa joko käskylomakkeen yhteydessä tai puhelimitse. Kysymyksiä voi kirjoittaa 
vapaasti käskylomakkeisiin, mutta parhaiten asiat selviävät puhelimitse. Pyrimme vastaamaan kaikkiin kysymyksiin 
henkilökohtaisesti kierrosraportissa. Puhelimella meidät tavoittaa varmimmin arkisin klo 9.30 - 16.30 välisenä 
aikana, mutta soittaa voi muinakin aikoina, jolloin vastaamme aina kun olemme paikalla. Pääsääntöisesti emme ota 
vastaan käskyjä tai muutoksia käskylomakkeisiin puhelimitse muuten kuin hätätapauksessa. MSGdlä on myös fax 
samassa numerossa, jonka käytöstä pyydämme ilmoittamaan ja sopimaan ensin puhelimitse. 


VIRHEET 

MSG ei vastaa syöttövirheistä, jotka johtuvat virheellisesti tai suttuisesti täytetyistä käskylomakkeista. Emme 
myöskään ota vastuuta muista syöttövirheistä, mutta pyrimme virheen tapahtuessa tekemään parhaamme virheen 
korjaamiseksi jälkikäteen. Mikäli pelaaja huomaa virheen tulee hänen ilmoittaa siitä välittömästi MSGthen. Jos virhe 
on ohjelmassa hyvitämme pelaajan tilille yhden ylimääräisen pelikierroksen. 

Mikäli lisäkysymyksiä ilmenee pyydämme ottamaan yhteyttä joko kirjeitse tai puhelimitse. Vastaamme ja 
opastamme mielellämme kaikissa peleihin liittyvissä asioissa. 

MIDNIGHTSUNGAMES 

EUROOPPA 


SIIRTOMAAT 



SIMULOITU TAISTELU 



Simuloitu taistelu on yksityiskohtainen sotastrategiapeli, jossa kumpikin osapuoli saa kartan taistelukentästä ja joukkojen koostumuksesta. Taistelukenttä 
muodostuu erilaisista maastotyypeistä, laaksoista ja kukkuloista, mitkä tekevät joukkojen valikoinnin ja asettelun erittäin tärkeäksi. Kentällä on myös 
kyliä, linnoituksia ja muita strategisia kohteita, jotka osoittautuvat arvokkaiksi taistelussa. 

Simuloitu taistelu sisältää suuren määrän käskyjä ja taktiikoita, joiden avulla jokaiselle pataljoonalle voidaan antaa erikois-, yleisiä-ja ehdollisia käskyjä. 
Molemmat osapuolet asettavat joukkonsa taistelukentälle pienissä ryhmissä ja antavat niille pataljoonakohtaisia käskyjä, joita ne yrittävät toteuttaa 
taistelun aikana. Taistelun jälkeen pelaajat saavat 25-sivuisen raportin taistelun eri vaiheista. Voit seurata kartoilta joukkojesi etenemistä vaihe vaiheelta, 
tykistöjen hidasta liikkumista, ratsuväen pyyhkäiseviä hyökkäyksiä, saarretun jalkaväen puolustusneliöitä ja ennen kaikkea saat mahdollisuuden nähdä 
mihin suunnitelmasi ja strategiasi johtavat, toivottavasti voittoon... 

MERITAISTELU 


Napoleonin aika oli myös suurten meritaisteluiden aikaa, jolloin merivoimat vaikuttivat jokaisen Euroopan valtion kohtaloon. Kapteeni Nelson murskasi 
vuonna 1798 Niilin taistelussa Napoleonin unelman Egyptin valloittamisesta. Taistelua seurannut Britannian valloitus kariutui englantilaisten 
lakkaamattomaan rannikkopuolustukseen. Lopulta Napoleonin täytyi vetäytyä ja Nelsonin onnistui houkutella yhdistyneet Ranskan ja Espanjan laivastot 
kohtaamaan hänen mahtavan laivastonsa Trafalgarissa, jossa hän tuhosi ne meritaistelussa vuonna 1805. 

Austerlitzissä sinulla on mahdollisuus kehittää valtiosi merivoimia. Voit käyttää laivastojasi kauppaan, merirosvoiluun, hyökkäyksiin ja valloituksiin. 
Meritaistelut laivan valtauksineen, laivapaloineen ja vihollisalusten kaappauksineen tekevät taisteluista merellä jännittäviä ja haastavia. 

ALOITTAMINEN 

Lähetämme sinulle ohjekirjan sekä kierrosraportin valtiosi aloitustilanteesta, josta ilmenevät kaikki valtiosi tärkeimmät osa-alueet kuten suhteesi toisiin 
valtioihin, valtion varastot, varuskunnat ja satamat, tuotantolaitokset, armeijoiden komentajat, prikaatit ja pataljoonat, sota-ja kauppalaivat, rahayksiköt, 
vakoojat, armeijoiden sijainnit sekä mahdolliset epidemiat valtiosi alueella. Kunkin valtion aloitustilanne kuvastaa sen historiallista tilannetta Austerlitzin 
aikaan. Jokaisella valtiolla on jo aluksi maa-ja merivoimia sekä kauppalaivastoja rahtiyksiköitä sekä valtion varastoissa tuotteita aloitusta varten. 



Austerlitz info 

Aloitusmaksu. 

.: 80 markkaa 

Kierrosmaksu. 

.: 20 - 26 markkaa 

Simuloitu taistelu. 

.: 15 markkaa 

Kierroksen pituus. 

.: 14 päivää 

Pelin kesto. 


Ohjekirja. 

.: 100 sivua 

Pelaajamäärä. 

.: 16 pelaajaa 

Käskyjä per kierros.: n. 200 


Kierrosraporti sisältää myös kolmisivuisen poliittisen kartan, josta 
näkyvät jokaisen valtion alueet, väestö, teollisuus sekä havainnot 
laivoista ja myrskyistä merellä. Poliittinen kartta päivitetään joka 
kierros ja saat sen aina kierrosraporttisi mukana. Siitä voit seurata 
oman ja muiden valtioiden alueellista ja taloudellista kehitystä 
Euroopassa ja siirtomaissa. Poliittisen kartan lisäksi sinulla on 
käytössäsi myös alueellinen kartta, joka pysyy samana koko pelin 
ajan. Siitä käyvät ilmi valtioiden poliittiset vaikutuspiirit, maasto- 
tyypit sekä mahdolliset luonnonrikkaudet. 

Austerlitz on suuren luokan sotapeli, joka sijoittuu Eurooppaan, 
Karibialle ja Intiaan. Voit pelata Austerlitzia monella eri tavalla ja 
monin eri tavoittein kaupankäynnistä ja taloudellisesta noususta 
sotilaalliseen mahtiin. Austerlitz on myös valloituksen ja diploma¬ 
tian peli, peli, joka on rikas ja laaja, monipuolinen olematta 
monimutkainen ja kaiken lisäksi hauska pelata. Uskomme, että 
Austerlitz on paras peli luokassaan ja toivomme, että sinäkin olet 
pelattuasi samaa mieltä kanssamme, kuten ovat myös pelin 
Euroopan parhaaksi taktiseksi sotapeliksi äänestäneet pelaajat 
ympäri Euroopan. 

OLYMPOS 


Olympos on antiikin Kreikkaan sijoittuva strategiapeli, jossa 50 johtavaa kaupunkivaltiota taistelevat Hellaksen 
herruudesta tavoitteenaan Spartalainen sotilasmahti tai Ateenan kulttuuri. Aloitat pelin kaupunkivaltiosi 
johtajana, jolloin sinun täytyy huolehtia valtiosi taloudesta, tuotannosta, kaupankäynnistä, vakiosuhteista, 
armeijoista, laivastoista ja jumalten suosioista. 


Kaupunkisi ja sitä ympäröivä maaseutu eivät enää pysty tyydyttämään kasvavan väestösi ja kehityksen 
tarpeita. Väestön kasvun aiheuttama paine, riittämätön ruoan- ja rakennusaineidentuotanto sekä laskevat 
kansallistunne ja jumalten suosio ovat romahduttamassa valtiosi. 


Pelastaaksesi valtiosi ja johtaaksesi sen uuteen nousuun sinun täytyy valloittaa 
väestöllesi lisää maata ja alistaa naapurikaupungit hallintaasi. Sinun täytyy 
myös kohottaa kaupunkejasi, talouttasi ja kulttuurin tasoa. 

Voit värvätä kaupunkilaisia sotilaiksi armeijoihisi ja kouluttaa niitä 
kaupunkiesi varuskunnissa. Kuitenkin kaupunkilaisten kansallistunne rajoittaa 
reservejäsi ja kun raja tulee vastaa voit ostaa palkkasotilaita. 

Sotilaskoulutuksen taso kuvaa miestesi vahvuutta taistelussa, mutta 
menestykseen vaikuttavat myös urheilun taso sekä Areksen ja Pallas Atheneen 
suosiot. Voit myös rakentaa valtiollesi suuria sotalaivastoja ja hallita Aigeian 
merta Poseidonin suosiolla. 

Jatkuvan kehitykjsen ylläpitämiseksi sinun täytyy myös jäljestää valtiosi ruoan, 
rakennusaineiden-, metallien- ja jalometalien tuotanto. Riittävän tuotannon 
saavuttaminen kussakin tuotteessa on erittäin vaikeata ja kun varastojesi 
ruokavarat eivät riitä, laskee kansallistunne voimakkaasti. Jokaisella yli 
300:sta maa-alueesta on oma luonnonrikkautensa kullekin tuotteelle. Voit 
säädellä tuotantoa muuttamalla maalaisten eli orjien määrää, joita voi liikutella 
alueelta toiselle. Jokaisella alueella on myös omat varastonsa, joiden koko 
riippuu alueella sijaitsevan kaupungin koosta. Tuotantoon vaikuttavat myös 
sääindeksi, tieteitten taso sekä Jumalat: Artemis, Hefaistos ja Haades. 

Pelialueella on myös n. 50 merialuetta laivaston liikkeitä varten. Oman 
tuotannon lisäksi voit käydä kauppaa toisten valtioiden ja ulkomaisten kauppiaiden kanssa. Kauppiaiden hinnat vaihtelevat kysynnän ja tarjonnan 
mukaisesti ja niihin vaikuttavat myös talouden taso ja Hermeksen suosio. Käydäksesi kauppaa toisten valtioiden kanssa voit rakentaa karavaaneja sekä 
kauppalaivastoja. 

Valtiosi asukkaat jaetaan kaupunkilaisiin ja maalaisiin. Maalaiset ovat tuotantosi perustaja heidän täytyy tehdä kaikki raskas työ kaupunkilaisten ylläpi¬ 
tämiseksi. Koska maalaisilla ei ole omaisuutta on verotus täysin kaupunkilaisten harteilla. Voit muuttaa alueiden verotusta vapaasti, mutta asukkaat mak¬ 
savat vain kansallistunteensa mukaisesti. Yhtä hyvin kuin liian korkea verotus, myös kaupunkilaisten siirtäminen maalaisiksi aiheuttaa jyrkän laskun kan¬ 
sallistunteeseen mikä voi johtaa kapinaan ja alueen hallinnan menettämiseen. Verotuloihin vaikuttavat kaupunkilaisten määrä ja alueen taluden taso. 

Väestönkasvu lisää valtiosi asukkaslukua joka kierros. Luonnollisen lisääntymisen lisäksi kaupunkien väkiluku kasvaa myös muuton vaikutuksesta. 
Muutto kaupunkeihisi on sitä voimakkaampaa, mitä korkempi valtiosi eri kulttuurin alueiden taso on, sekä mitä suurempia kaupunkisi ovat Luonnolli¬ 
seen lisääntymiseen vaikuttavat myös Afrodite ja Haades. 

Kulttuurilla on myös oma roolinsa Olympoksessa. Tieteiden, taiteiden ja urheilun tasot vaikuttavat myös muihin elämän alueisiin. Kulttuurin tasoa voit 
kohottaa suosimalla rahallisesti kutakin alaa sekä rakentamalla kaupunkeihisi erikoisrakennuksia, kuten stadioneita, kirjastoja ja teattereita. Olympian 

kisat järjestetään joka neljäs vuosi eli 8 kierroksen välein, jolloin 
kaikki valtiot voivat kamppailla paremmuudesta kulttuurin eri osa- 
alueilla. 

Kilpailu maasta ja Aigeian meren saarista on lähes mahdotonta ilman 
konflikteja toisten valtioiden kanssa. Vain taitava diplomatia toisten 
valtioiden kanssa voi pelastaa valtiosi joutumasta usean valtion 
hyökkäyksen kohteeksi. Voit asettaa valtiosuhteesi toisiin valtioihin 
sotilasliitoksi, kauppaliitoksi, neutraaliksi ja sodaksi. Pelin alussa saat 
täydellisen pelaajaluettelon, josta ilmenevät toisten valtioiden 
pelaajien nimet ja heidän osoitteensa. 

Pelissä on kaksi voittotilannetta: johtava sotilas-ja kulttuurivaltio, 
joihin vaikuttavat pelin kaikki osa-alueet. Ensimmäiset voittajat va¬ 
litaan 10. kierroksella ja tämän jälkeen aina 5 kierroksen välein. 



Olympos info 

Aloitusmaksu. 

.: 30 markkaa 

Kierrosmaksu. 

.: 15 markkaa 

Kierroksen pituus... 

.: 10 päivää 

Pelin kesto. 

. : - 

Ohjekirja. 

.: 35 sivua 

Pelaajamäärä. 

.: 50 pelaajaa 

Käskyjä per kierros. 

.: n. 200 



OLYMPOS 

TEKNOCIDE 



Alussa... 

Elämä levittäytyi halki kyl¬ 
män, armottoman pimeyden kaikessa mahta¬ 
vuudessaan ja ylimielisyydessään. Suuret sivilisaatiot kan¬ 
soittivat kokonaisia galakseja ja mahtavat alukset halkoivat Suurta Pi- ^5 
meyttä risteillessään lukemattomien tähtijoukkojen välillä. Lopulta Elämän " " v v ~ 

ylimielisyys kääntyi sitä itseään vastaan ja ensimmäinen Tuomiopäivän Kone ra- 
kennettiin. Loppu allcoi ensimmäisistä Von Neuman- koneista, jotka levisivät kuin 

syöpä vallaten tilaa Elämältä. Ne tuhottiin. Muutamat sodasta selvinneet koneet piiloutuivat tähtien uumeniin ja 
lisääntyivät ja jalostivat itseään. Eoneja kului, suuret imperiumit kohosivat ja sortuivat, mutta Elämä jatkoi 
voittokulkuaan, kunnes Ensimmäinen kohosi tähden polttavasta syleilystä ja kukisti Elämän. Se levittäytyi halla 
kylmän, kuolleen tyhjyyden varmana voitostaan. Mutta Ensimmäinen tela virheen ja Elämän rippeet nousivat 
uudelleen sotaan sitä vastaan. He loivat Teknopleksit, mutta se oli jo liian myöhäistä. Elämä hävisi maailmankaik¬ 
keudesta samoihin aikoihin kuin Ensimmäinen kuoli. Vain Teknopleksit, nuo muinaisuuden jättiläiset, jäivät. Ne 
levittäytyivät kaikkialle ja lisääntyivät räjähdysmäisesti. Teknopleksien sota raaka-aineista ja elintilasta allcoi. 


Avaruuden pimeydestä se saapui, valtava Teknocore, muna, josta Teknopleksit saavat alkunsa. Sen scannereiden 
keilat pyyhkivät pientä planeettaa, joka kiersi merkityksetön pientä pääjakson tähteä, ja havaitsivat muiden jo 
saapuneen. Lukemattomat automaattiset huoltorobotit olivat jo purkaneet tähtiajokoneet rakennusmateriaaleiksi, joten 
se ei enää voinut taittaa avaruutta etsiäkseen uusia raaka-ainelähteitä lähiaurinkokunnista. Sen ainoa mahdollisuus oli 
laskeutua ja osallistua olemassaolon taisteluun tai lakata olemasta. Milcrosekunnissa se teki päätöksensä ja ohjausrake¬ 
tit leimahtivat. Se oli jo aloittanut Teknopleksin rakentamisen kun ilmakehän kitka hehkutti sen panssarointia ja re- 
pulsorilcentät laskivat sen pehmeästi taistelukentäksi onnettomuudekseen joutuneen planeetan vihamieliselle pinnal¬ 
le... 



TEKNOPLEKSI: Valtava tekninen rakennelma, joka pystyy 
rakentamaan itsestään kopioita ja lisäämään kokoaan. Pieksit 
voivat olla tyypiltään puolustavia, normaaleja tai hyökkääviä. 


Pelaajalla on käytössään teknoplelcsiensä lisäksi anti- 
materiaohjulcsia, taistelija- ja puolustusrobotteja, 
suoja-kenttiä ja tuhoisia CnC-telcnopleksejä. 

Kerättyään tarpeeksi alueita ja energiaa pelaaja voi 
yrittää tuhota muiden pelaajien teknopleksit viemällä 
läpi kolmivaiheisen teknocide-prosessin. 


Teknocide on nopeatempoinen, science fiction sotapeli, joka 
on helppo pelata. Taistelun alkaessa on planeetan pinnalle las¬ 
keutunut 25 kilpailevaa teknopleksi-yksikköä, jotka välittö¬ 
mästi leviävät ympäröiville alueille. Pelaaja ohjaa omien 
teknoplelcsiensä toimintoja yrittäen hävittää kilpailijansa ja 
vallata planeetan raaka-ainevarat itselleen. 


Teknocide info 

Aloitusmalcsu. 

ILMAINEN 

Kierrosmalcsu. 

.: 9 markkaa 

Kierroksen pituus. 

....: 7 päivää 

Pelin kesto. 

.: 20 - 30 kierrosta 

Ohjekirja. 

.: 18 sivua 

Pelaajamäärä. 

.: 25 pelaajaa 

Käskyjä per kierros. 

.: 15 

KUINKA PELEIHIN LIITYTÄÄN? 


Voit liittyä peleihimme oheisilla ilmoittautumislomakkeilla. Halutessasi liittyä Austerlitziin, käytä AUSTERLITZ - il¬ 
moittautumislomaketta, ja liittyessäsi muihin peleihimme, käytä MSG - ilmoittautumislomaketta. Merkitse lomakkei¬ 
siin tarvittavat tiedot ja lähetä ne postitse Midnight Sun Gamesiin. Jos pelit sisältävät aloitusmaksuja, tai haluat sa¬ 
mantien ostaa myös pelikierroksia, muista laittaa tarvittava rahasumma setelirahana samaan kuoreen ilmoittautumis- 
lomakkeesi kanssa. Voit suorittaa maksut myös pankkisiirtolomakkeella, johon sinun täytyy merkitä seuraavat tiedot: 
Saajan pankkiyhteys: Oulun Osuuspankki, 574136 - 270935, Saaja: Midnight Sun Games Ay., Maksajan nimi 
ja osoite: Oma nimesi ja osoitteesi. Selitys sarake: Pelin nimi, johon haluat liittyä. Maksaessasi pankkisiirtolomak¬ 
keella lähetä meille kuitti maksustasi ilmoittautumislomakkeen mukana. Kruunujen Saareen ja Teknocideen voit il¬ 
moittautua myös puhelimitse. Varaudu pieneen odotukseen, pelit alkavat heti kun tarvittava määrä pelaajia on ilmoit¬ 
tautunut. 


PELAAJATUNNUS JA MSG - TILI 


Liityttyäsi johonkin peleistämme liitämme sinut pelaajarekisteriin ja saat henkilökohtaisen pelaajatunnuksen, joka toi¬ 
mii samalla myös MSG - tilinumeronasi Kruunujen Saaressa, Teknocidessä ja Olympoksessa. Austerlitzin pelaajilla 
on erilliset pelaajatunnukset. Kruunujen Saaren pelaajat saavat pelaajatunnuksen vasta lähetettyään ensimmäisen käs- 
kylomakkeensa. MSG - tili toimii siten, että voit ostaa kerralla useampia pelikierroksia ja näet aina kierrosraportin yh¬ 
teydessä montako pelikierrosta Sinulla on jäljellä. Pelikierrosmaksut vähennetään automaattisesti tililtäsi kierroksen 
käsittelyn yhteydessä. Jos pelaat useammassa pelissä yhtäaikaa on jokaisella pelitilanteellasi oma saldo, joilta voit ha¬ 
lutessasi siirtää rahaa toisten pelitilanteittesi saldoihin. Ostaessasi kerralla 10 pelikierrosta hyvitämme tilillesi yh¬ 
den ilmaisen eli 11. pelikierroksen. Saat myös ilmaisen pelikierroksen Kruunujen Saaren, Teknociden tai 
Olympoksen tilillesi jokaisesta ilmoitamastasi uuudesta pelaajasta, jolla ei vielä ole pelaajatuimustamme, ja 
aloittaa pelin. 


PELAAJIEN VÄLINEN DIPLOMATIA JA MSG:N SISÄINEN POSTI 


Pelaajien välisen kanssakäymisen mahdollistamiseksi ilmoitamme sinun nimesi ja osoitteesi samassa pelissä pelaaville 
kanssapelaajillesi ja vastaavasti myös sinä saat kanssapelaajasi yhteystiedot. Toivomme, että kaikki pelaajat käyttävät 
diplomatian mahdollisuutta aktiivisesti hyväkseen, sillä pelaajien välinen kanssakäyminen on nimenomaan postipelien 
suola ja perustaja luo jokaiseen peliin ainutkertaisen tunnelman. Postimaksujen säästämiseksi pelaajilla on käytössään 
myös MSG:n ilmainen sisäinen postijärjestelmä, jonka kautta pelaajat voivat lähettää kirjeitä toisille pelaajille ilman 
postimaksuja. Kirjeet voi lähettää meille käskylomakkeen mukana ja me postitamme ne vastaanottajille saman peli- 
kierroksen kierrosraporttien mukana. 

Mikäli jotain on vielä jäänyt epäselväksi tai haluat lisätietoja peleistä tai postipelaamisesta 
niin soita meille tai lähetä kirje. Vastaamme mielellämme kaikkiin pelejä tai pelaamista kos¬ 
keviin kysymyksiisi. Puhelimella tavoitat meidät varmimmin joka arkipäivä klo 10.00 - 16.30, 
mutta voit yrittää soittaa muinakin aikoina ja viikonloppuisin, jolloin vastaamme, jos olemme 
paikalla (useinmiten olemme). 


MIDNIGHT SUN GAMES 
PL 554 
90101 OULU 

PUH: (981)311 5666 





